Elisabet Belgikakoa

Elisabet Belgikakoa, Brabanteko dukesa (Élisabeth Thérèse Marie Hélène izenez; Brusela, Belgika, 2001eko urriaren 25a), Filipe eta Matilde errege-erreginen alaba nagusiena da, eta oinordeko printzesa, 2013. urtean aita tronura igo zenetik. Gainera, Elisabetek Brabanteko dukesa, oinordeko titulua du.

 Bizitza 

 Lehen urteak 
2001eko urriaren 25ean jaio zen Anderlecht-eko (Brusela) Erasmus Ospitalean, bere aitaren aldeko aitona Alberto II.a erregearen erregealdian. Jaio zenean, Belgikako tronurako oinordetza-lerroko bigarrena zen, bere aitaren atzetik, sasoi hartan Brabanteko dukea zena, gero Filipe erregea.

Elisabet, berez, Belgikako errege-familiako eta Saxonia-Coburgo-Gothako Errege Etxeko (Belgikako etxea) kidea da jaio zen unetik.

Elisabeten lehen agerpen publikoa 2006. urteko uztailaren 21ean izan zen, Te Deum batean gurasoekin joan zenean Bruselako San Migel eta Santa Gúdula katedraleko Egun Nazionalaren ospakizunetara.  

 Bataioa 
Jaio eta bi hilabetera, 2001. urteko abenduaren 9an, Belgikako Ardenetako Ciergnon gazteluko kapera pribatuan bataiatu zuten. Ekitaldia Belgikako hiru hizkuntza ofizialetan egin zen, eta Godfried Danneels kardinala izan zen buru. Bere aitabitxia bere lehengusu Amadeo Belgikako printze eta Austria-Ekialdeko artxidukea izan zen eta amabitxia bere amaren aldeko izeba Elena d'Udekem d'Acoz kondesa.

 Haurrideak 

 Gabriel Balduino Carlos Maria printzea, 2003. urteko abuztuaren 20an jaioa
 Manuel Leopoldo Guillermo Francisco Maria printzea, 2005eko urriaren 4an jaioa
 Leonor Fabiola Victoria Ana María printzesa, 2008ko apirilaren 16an jaioa

 Hezkuntza 
Elisabetek Bruselako Sint-Jan Berchmanscollegen bukatu zituen ikasketak (nederlanderaz, Belgikako hizkuntza ofizialetako bat).

Brabanteko Elisabet dukesak Galesko UWC Atlantic College ospetsuan hasi zituen ikasketak, Llantwit Majorren, Cardiffetik hurbil, eta bertan egin zituen nazioarteko batxilergoko bi urteak. Ikasturtea bukatu baino lehen itzuli behar izan zuen bere herrialdera COVID-19ren osasun krisiaren ondorioz, baina urrutitik ikasketak bukatu ahal izan zituen.

Elisabetek prestakuntza militarrari ekin zion, alderdi hori ezinbestekoa baitzen belgikarren hurrengo erregina izateko. 2020. urteko abuztuaren 31n, printzesa Bruselako Errege Akademia Militarreko ikasle jardun zuen urtebetez. 2021. urteko urrian Historia eta Politika ikasten hasi zen Oxfordeko Unibertsitatean, Lincoln Collegen, aitaren urratsei jarraituta izen handiko unibertsitate horretan eta 2024. urtean graduatu zen.

Gero printzesa Harvard Kennedy Eskolan onartu zuten, bi urtetan Politika Publikoen Maistratza egiteko.

 Brabanteko dukesa 
1991. urtean, Lege Salikoa indargabetu zen Belgikan, eta Belgikako printzesei eta haien ondorengoei oinordetza-eskubide guztiak eman zitzaizkien. Agintean dagoen subiranoaren alaba nagusiena denez, Elisabet da ondorengotza-lerroan lehena, eta, azkenean, Belgikako tronua hartu ahal izango duen lehen emakumea. Tradizioz, tronurako oinordekoaren seme zaharrenak Henaoko konde titulua jasotzen zuen, baina, titulu horren hizkuntza-desberdintasunen ondorioz, errege-dekretu bidez indargabetu zen jaiotzaren ostean.

2013ko uztailaren 21ean, bere aitona Alberto II.a erregeak abdikatu zuenean eta bere aita, Filipe, belgikarren errege bihurtu zenean, Elisabetek Brabanteko printzesa oinordeko eta dukesa titulua jaso zuen eta duintasun hori izan zuen 33. pertsona bihurtu zen.

2020. urteko apirilaren 26an, Bruselako Suhiltzaileen Kuartelean entrenamendu saio bat bisitatu zuen aitarekin batera, oporretan zegoen bitartean. Probako sute bat itzaltzen parte hartu zuen printzesak entrenamendu saioan.

 Armak 
link=Archivo:Coat_of_arms_of_the_Duchess_of_Brabant.svg|218x218pxBrabanteko dukesa eta Leopoldo I.a erregearen ondorengoa denez, printzesak Filipe erregearen 2019ko errege-dekretuan zehaztutako armarria erabiltzeko eskubidea du.

Adoptatua

2019.eko uztailak 12

Koroa

Belgikako printzearen koroarekin koroatua.

Armarria

Losange sable batean, urrezko lehoi zutitu bat, gulez armatua eta linguatua (Belgika), sorbaldan hamar sable eta urrezko barraz ebakitako armarri bat, bandan dagoen sinoplezko gartzelin batez kargatua (Wettinen etxea), hiru puntako urrezko lanbelaren gainean.

EuskarriakBi lehoi zaindari, bakoitzak urrezko lantza bati eusten ziola, Brabanteko Dukerriko estandartearekin.

Lema

rantsesez: L'union fait la force

neerlandéraz: Eendracht maakt macht

alemanez: Einigkeit macht stark

Beste elementu batzuk

Multzoa purpura koloreko mantu baten gainean jartzen da, erbinude zurizko forrua, litsak eta urrezko borlak dituena eta Belgikako errege koroaz apaindua.

 Maila militarra 

 2020ko irailaren 25etik 2023ko irailaren 26ra - Belgikako Errege Akademia Militarreko kadetea.link=Archivo:Belgium_Land_Component_OF(D).png|33x33px

 2023ko irailaren 26a – ...: Bigarren tenientea, Belgikako lurreko osagaia.link=Archivo:Belgium-Army-OF-1a.svg|49x49px

 Ohorezko goraipamenak 

 Belgikako ohorezko goraipamenak 

 Leopoldoren Ordenaren Kordoi Handia (2019/10/25).link=Archivo:BEL_-_Order_of_Leopold_-_Grand_Cordon_bar.svg|50x50px
 Erreferentziak 

 Kanpo estekak 

 Belgikako Errege Etxea

Ondorengotza-lerroa
Aurrekoa:
Filipe BelgikakoaBrabanteko dukesa
2013ko uztailaren 21 - ...Hurrengoa
KarguanAurrekoa:
Filipe BelgikakoaBelgikako tronurako ondorengotza-lerroa 
1.aHurrengoa:
Gabriel Belgikakoa
Kategoria:Printzesak
Kategoria:Belgikako printzesak
Kategoria:Belgikako erregetza
Kategoria:Saxonia-Coburg eta Gothako etxea
Kategoria:Belgikako katolikoak